Lencana Perang U-Bot dalam Perang Dunia II
**Lencana Perang Kapal Selam** (Bahasa Jerman: *U-Boot-Kriegsabzeichen* atau U-boat War Badge) merupakan lencana perang Jerman yang dikurniakan kepada anggota-anggota krew U-Bot semasa Perang Dunia I dan Perang Dunia II.

Sejarah
-------

Lencana Perang U-bot pada asalnya dizahirkan semasa Perang Dunia Pertama pada 1 Februari 1918. Ia dikurniakan bagi mengiktiraf krew-krew U-bot yang telah menamatkan tiga kali rondaan perang. Lencana tersebut mesti dipakai disebelah kiri bawah uniform dan ia berbentuk bujur menyerupai kalungan daun laurel. Sebuah kapal selam terletak dibahagian tengah dan Mahkota Negara Jerman (*Reichskrone*) telah diletakkan dibahagian atas kalungan bunga tersebut.

Pada 13 Oktober 1939, Lencana Perang U-bot telah dizahirkan semula, sejurus selepas Perang Dunia Kedua meletus. Ia hampir serupa dengan lencana asal dengan tanpa mahkota Prusia yang telah digantikan oleh Helang Jerman berserta lambang swastika dan satu kapal selam yang lebih moden menghadap kekiri telah digunakan.

Terdapat beberapa cara untuk dianugerahkan pingat ini. Yang paling umum ialah mesti menyelesaikan dua kali rondaan perang. Walaupun menghabiskan dua rondaan perang mungkin kelihatan seperti keperluan yang remeh, tetapi kebiasaannya pelayaran perang kapal selam sering mengambil masa berbulan-bulan dalam sekali rondaan. Sebagai perbandingan,Lencana Serangan Infantri akan dikurniakan selepas tiga kali aksi kombat, maknanya ia boleh dikurniakan pada tiga aksi berasingan dalam masa seminggu. Melengkapkan dua rondaan perang bukan sahaja lebih lama tetapi ia adalah sama bahaya kerana U-bot terpaksa bertahan dari serangan berterusan kapal terbang dan kapal perang pihak Bersekutu.

Pada lewat peperangan, U-bot kehilangan terlalu ramai krew-krewnya yang menyebabkan mereka tidak dapat melepasi rondaan perang kali kedua. Dalam maksud yang lain, lencana ini boleh dianugerahkan bagi mereka yang berjaya menamatkan rondaan kali pertama atau tercedera atau terkorban dalam pertempuran. Waris si mati akan menerima anugerah ini.

Kelas
-----

Anugerah ini telah dikurniakan dalam dua kelas:

### Lencana Perang U-Bot

*Lencana Perang U-bot* biasanya dikurniakan selepas dua rondaan perang. Beberapa orang komander yang sangat berjaya telah dianugerahkan lencana ini hanya selepas satu rondaan, seperti Rolf Thomsen diatas kapal selam U-1202.

### Lencana Perang U-Bot berserta Berlian

*Lencana Perang U-Bot berserta Berlian* merupakan satu anugerah khas yang diberikan kepada para komander U-bot yang telahpun menerima Salib Besi Kesatria berserta Daun Oak. Anugerah ini bukannya diberi berdasarkan merit tertentu dan bukan juga pingat perang yang rasmi, tetapi ia sebaliknya telah diberi sebagai satu tanda penghormatan tambahan kepada penerima darjah Daun Oak. Ia biasanya dianugerahkan selepas Knight Cross with Oak Leaves.

Ia telah dizahirkan pada tahun 1941 dan lencana tersebut mempunyai reka bentuk yang serupa dengan *Lencana Perang U-bot*. Dikeluarkan oleh firma Schwerin di Berlin, ia telah diperbuat daripada sepuhan perak dan terdapat sembilan batu berlian kecil yang ditanam atas lambang swastika. Lebih kurang 30 lencana telah dikurniakan dengan Karl Donitz sebagai salah seorang daripada penerimanya. Bagaimanapun, beliau secara uniknya memakai lencana versi khas yang mana kalungan daun laurel serta swastika ditanam dengan batu-batu berlian. Donitz juga memakai Lencana Perang U-Bot PD I bersama dengan lencana khas ini pada uniformnya. 

### Penerima-penerima Lencana Perang U-Bot bertahta Berlian

1. *Fregattenkapitän* Albrecht Brandi
2. *Korvettenkapitän* Heinrich Bleichrodt
3. *Korvettenkapitän* Otto von Bülow
4. *Admiral* Karl Donitz (**gred khas**)
5. *Korvettenkapitän* Carl Emmermann pada 1 Oktober 1943
6. *Kapitanleutnant* Engelbert Endrass pada 18 Julai 1941
7. *Kapitänleutnant* Friedrich Guggenberger
8. *Korvettenkapitän* Robert Gysae
9. *Korvettenkapitän* Reinhard Hardegen pada 7 Mei 1942
10. *Kapitän zur See* Werner Hartmann
11. *Korvettenkapitän* Werner Henke
12. *Fregattenkapitän* Otto Kretschmer
13. *Kapitänleutnant* Hans-Günther Lange
14. *Korvettenkapitän* Georg Lassen
15. *Fregattenkapitän* Heinrich Lehmann-Willenbrock
16. *Fregattenkapitan* Heinrich Liebe
17. *Kapitän zur See* Wolfgang Lüth
18. *Korvettenkapitän* Johann Mohr
19. *Kapitänleutnant* Rolf Mützelburg
20. *Kapitän zur See* Karl-Friedrich Merten pada 30 Januari 1943
21. *Korvettenkapitan* Gunther Prien
22. *Kapitänleutnant* Joachim Schepke
23. *Korvettenkapitän* Adalbert Schnee
24. *Kapitän zur See* Klaus Scholtz
25. *Kapitän zur See* Viktor Schütze
26. *Korvettenkapitän* Herbert Schultze pada 15 Julai 1941
27. *Fregattenkapitän* Reinhard Suhren pada 31 Disember 1941
28. *Kapitänleutnant* Rolf Thomsen
29. *Fregattenkapitän* Erich Topp pada 11 April 1942

Lihat juga
----------

* Darjah dan pingat tentera Reich Ketiga
* Darjah dan pingat tentera Jerman (Wehrmacht)

Pautan luar
-----------

* uboataces.com webpage about *U-Boat War Badge*
* uboat.net webpage about decorations including *U-Boat War Badge*
* wehrmacht-awards.com webpage about *U-Boat War Badge*
* Information about*U-Boat Crew Made Boat Badges & Reproductions*
* webpage about *U-Boat War Badge* and other U-Boat awards Diarkibkan 2012-02-09 di Wayback Machine

| Senarai anugerah tentera Reich Ketiga |
| --- |
| Anugerah bagi semua khidmat | 
* Clasp to the Iron Cross
* Eastern Front Medal
* Salib Jerman
* German Occupation Medal
* Grand Cross of the Iron Cross
* Iron Cross
* Knight Cross of the Iron Cross
* Spanish Cross
* War Merit Cross
* War Merit Medal
* West Wall Medal
* Wound Badge

 |
|  Tentera Darat /  Waffen-SS | 
* Anti-Partisan Guerrilla Warfare Badge
* Army Anti-Aircraft Badge
* Blue Division Medal (Germany)
* Close Combat Clasp
* General Assault Badge
* Honour Roll Clasp of the Army
* Infantry Assault Badge
* Panzer Badge
* Sniper's Badge
* Tank Destruction Badge
* Wehrmacht Long Service Award
* Wehrmacht mountain troops badge

 |
|  Luftwaffe | 
* Anti-Aircraft Flak Battle Badge
* Aviator badge
* Balloon Observer's Badge
* Ehrenpokal der Luftwaffe
* Front Flying Clasp of the Luftwaffe
* Ground Assault Badge of the Luftwaffe
* Luftwaffe Honor plate
* Parachutist Badge
* Pilot/Observer Badge

 |
|  Kriegsmarine | 
* Auxiliary Cruiser Badge
* Blockade Runner Badge
* Destroyer War Badge
* Fast Attack Craft War Badge
* High Seas Fleet Badge
* Minesweeper War Badge
* Naval Artillery War Badge
* U-boat Front Clasp
* U-boat War Badge

 |
| Perisai Kempen | 
* Cholm Shield
* Crimea Shield
* Demyansk Shield
* Kuban Shield
* Lappland Shield
* Narvik Shield

 |